LISA

direktori 18.12.2020

käskkirjale nr 26

**Oskar Lutsu Palamuse Gümnaasiumi distantsõppe kord**

kinnitatud direktori 18.12.2020 käskkirjaga nr 1-1/26

1. Distantsõpe on õppevorm, kus juhendatud õpe toimub pikema aja jooksul väljaspool koolimaja. Suhtlus õpilase ja õpetaja vahel toimub digivahendite kaudu. Juhendatud õppe puhul on iseseisva õppimise osa vähem kui pool õppemahust.

2. Distantsõppele jäämise ulatuse ja perioodi otsustab kooli direktor käskkirjaga.

**3. Distantsõppe üldised põhimõtted**

1. Info- ja suhtluskeskkonnaks on Stuudium.
2. Õpilased õpivad kodus iseseisvalt, õpetajate  toel.
3. Igapäevane õppetöö aeg on planeeritud ajavahemikku 9.00 – 16.00.
4. Igal hommikul hiljemalt kella 9.00 lisatakse Stuudiumisse antud päeva tundide ülesanded. Juures on kollane tunnitöö märge.
5. Valmis päevatöö tuleb esitada vastavalt ülesande juhistele hiljemalt kell 16.00 või õpetajaga kokku lepitud ajaks.
6. Õpetajad on valmis abistama ja nõustama üldjuhul kell 9.00 – 16.00.
7. Õppetöö toimub kehtiva tunniplaani alusel. Päeva ülesanded pannakse üles ainult neis ainetes, mis on sellel päeval tunniplaanis. Lõimingu korral märgitakse lõimitud ainete tunniplaanijärgsele tunnile.
8. Tunnitööle lisaks kodutöid ei anta.
9. Õpilaste juhendamine võib toimuda kirjalikult, online-tunnina, online-nõustamisena, telefoni teel või muul kokkulepitud viisil.
10. Õpetajad arvestavad ülesannete mahu puhul õpilase üksinda töötamise võimet, mis on üksi kodus õppides madalam, kui tavapäraselt klassiruumis.

**4. Õpijuhised**

1. Õpijuhised peavad sisaldama
   1. kust, mida ja kuidas õppida,
   2. milliseid õpistrateegiaid kasutada,
   3. kust leida vajadusel lisamaterjale
   4. kuidas ja mis ajaks tuleb vastus esitada(TERA kausta, on ettevalmistus järgmise tunni tööks vms).
2. Tööle antav tagasiside peab andma infot, mis õnnestus hästi, millised olid vead, millest need on tingitud ning mida teha selleks, et vigu parandada ja õpitavast paremini aru saada.
3. Pikema perioodi peale planeeritud ülesande puhul on märgitud töö esitamise tähtaeg ning ülesanne on lisatud nii tunni- kui kodutööna.

2/2 distantsõppe kord

**5. Online-tunni korraldus**

1. Online tunni toimumisest teavitatakse õpilasi hiljemalt **eelmise õppepäeva** hommikul kell 9.00.   
2. Online-tundide läbiviimiseks kasutatakse MS Teams-keskkonda, kui õpetaja pole õpilastega sõlminud teisi kokkuleppeid.  
3. Online-tunni läbiviimisel arvestada, et see ei võrdu kontaktõppega. Online-tunni soovituslik pikkus on 1. – 6. klassini kuni 20 minutit, 7.-12. klassini kuni 50 minutit.   
4. Iseseisva töö ja online-tunni maht kokku ei tohi ületada tavapärase tunnitöö mahtu. Online-tunni eesmärk on selgituste ja arutelude läbiviimine, sotsiaalsete suhete ja kontakti hoidmine. Eesmärk ei ole kontrollida, kas õpilane ikka õpib või mitte. Võimalused: online-tunniga juhatatakse õppepäev sisse, selgitatakse ülesanne (kestus 10-15 minutit) jätkub iseseisev töö; õpetaja on tunni ajal Teamsis nõustamiseks olemas, õpilane kontakteerub vastavalt vajadusele; üks online-tund eelneb/järgneb kahele-kolmele iseseisva töö tunnile.

**6. Tagasisidestamine**

1. Õpiülesannete, mis ei asu eraldi elektroonilises keskkonnas (Opiq, wizer.me jms), esitamise keskkonnaks on TERA (Stuudiumis). Selleks loob õpetaja igale klassile kausta, millele on vastava õppegrupi õpilastel ligipääs.
2. Tagasiside esitatud ülesandele kirjutab õpetaja TERAs ülesande juurde.
3. Esitamata tööd märgistab õpetaja märkega “T”, mille õpetaja eemaldab töö kättesaamisel.  
   Kui töö vajab täiendamist, märgistab õpetaja selle hüüumärgiga ja lisab selgituse.
4. Suhtlemine ja nõustamine toimub Stuudiumis reeglina antud päeviku jututoas. Vajadusel saab õpetajaga kontakteeruda ka Suhtluse kaudu. Õpetaja vastab esimesel võimalusel.
5. Kui õpetaja ei vasta küsimusele koheselt ja õpilane ei oska edasi teha, tuleb võtta tegemisele järgmine ülesanne.

**7. Haridusliku erivajadusega ja lisatuge vajavad õpilased**

1. Kool jälgib õpilaste osalemist ja õpitulemusi ning vajadusel rakendab tugimeetmeid (õppimise tugiisik, kutsumine koolimajja õppima, nõustamine).
2. Haridusliku erivajadusega ja tuge vajavate õpilaste õppe ja toe korraldab kooli HEV-koordinaator
3. Haridusliku erivajadusega ja tuge vajavate õpilastel on tagatud õppimine tugiisiku toel koolimajas või lapsevanemaga kokkuleppel kodus.

**8. Lapsevanema roll**

1. Lapsevanema ülesanne on tagada kodus õppimiseks sobiv keskkond, valmisolek ning aeg.
2. Lapsevanem veendub, et õpilasel on olemas tehnilised vahendid (internet, arvuti/nutitelefon/tahvelarvuti, mikrofon, kõlarid/kõrvaklapid) veebitunnis osalemiseks. Vajadusel teavitab lapsevanem kooli õppevahendite vajadusest ning kool tagab vajalikud töövahendid.
3. Lapsevanem ei tohi lapse eest hea hinde nimel ülesandeid ära teha, see takistab lapse uute teadmiste ja õpioskuste omandamist.
4. Õpilase haigestumisest teavitab lapsevanem klassijuhatajat hiljemalt kella 9.00.
5. Üldiste probleemide ja küsimuste korral (tehnilised vahendid, korralduslikud küsimused) võtab lapsevanem ühendust klassijuhataja või kooli juhtkonnaga. Ainealaste teemade puhul aitab aineõpetaja, sh tööde esitamise tähtaja ning viisi osas.